text: 上次去過依間<老川皇>食午餐，食重慶酸辣粉，已經好好食, 之後發現原來依間有好多小菜都相當吸引。這間餐廳都幾方便，位於旺角砵蘭街114號地下。今次我同幾個朋友夜晚黎食，首先食了招牌菜 <水煮魚片>，嘩!紅海呀! 賣相看似好辣，但食落去好新鮮亦不是想像中咁辣。之後叫左數串串燒，有雞肉、牛肉、豬頸肉、雞翼….都係最好食個南非生蠔，好鮮味，又好大隻，真係好正!涼拌也有叫，例如: 夫妻肺片、蒜泥白肉、手拍青瓜… 都好好食!!